**ԱՐՁԱՆԱԳՐՈՒԹՅՈՒՆ**

ՀԱՆՐԱՅԻՆ ԲԱՑ ԼՍՄԱՆ ԵՎ ՔՆՆԱՐԿՄԱՆ

ՀՀ Շիրակի մարզ 6 մարտ, 2025 թ.

Ք. Գյումրի, Վարդանանց հր.1 ժամը՝ 14։30

2025 թվականի մարտի 6-ին, ժամը՝ 14:30-ին, Գյումրու համայնքապետարանի երկրորդ հարկի նիստերի դահլիճում տեղի ունեցավ Գյումրի համայնքում մասնակցային բյուջետավորման գործընթացի վերաբերյալ հանրային բաց լսում-քննարկում: Հանրային քննարկումը վարեց Գյումրու համայնքապետարանի աշխատակազմի քարտուղարի ժ/պ Սերգեյ Իսրայելյանը։

Հանրային քննարկմանը ներկա էին նաև հանձնաժողովի թվով 7 անդամներ՝

* հանձնաժողովի նախագահ՝ համայնքապետարանի աշխատակազմի քարտուղարի ժ/պ, Սերգեյ Իսրայելյան
* հանձնաժողովի նախագահի տեղակալ՝ համայնքապետարանի աշխատակազմի ֆինանսական բաժնի պետի ժ/պ,Արթուր Ստեփանյան
* հանձնաժողովի քարտուղար Լենա Մխիթարյան՝ համայնքապետարանի աշխատակազմի ծրագրերի և զարգացման պատասխանատու, մասնակցային բյուջետավորման գործընթացի համակարգող,
* Արտ նախագծի ՓԲԸ տնօրեն՝ Հրաչ Մալխասյան,
* Գյումրու գլխավոր ճարտարապետի օգնական՝ Հովիկ Ղազարյան

**Գյումրու համայնքապետարանի աշխատակազմի քարտուղարի ժ/պ ՝**

**Սերգեյ Իսրայելյան**

Ողջունեց հանրային քննարկմանը ներկա գտնվողներին և հանդես եկավ իր խոսքով՝

Մենք այստեղ հավաքվել ենք քննարկելու Գյումրի համայնքում մասնակցային բյուջետավորման գործընթացի քվեարկության մանրամասների ներկայացում, ծանոթացում, ներկայացված առաջարկ-նախագծերի թեմայով հանրայինլսումը և քննարկումը հայտարարում ենք բացված: Խոսքը փոխանցում ենք տիկին Մխիթարյանին:

**Զեկուցող՝**

**Լենա Մխիթարյան** Ողջունում եմ բոլորիդ, ուրախ ենք ձեզ տեսնել այստեղ, ուրախ ենք տեսնել, որ համայնքի բնակիչները ներառված են համայնքի զարգացմանը, չեն անտեսում այսպիսի ծրագրերը, որովհետև ինչպես նախորդ տարվա փորձը ցույց տվեց իրոք մեր մասնակցությունը բերեց հաջողության: Անցած տարվա փորձի հիման վրա եթե նախորդ տարի ունեինք 5 միլիոն դրամ այս տարի կառավարության սուբվենցիոն կարգով մեզ հատկացվեց 81միլիոն 450 հազար դրամ և, որ առնվազն 20% համայնքը համաներդրում ունեցավ և ընդամենը գումարը կազմեց 98 միլիոն, ինչը բավականին մեծ գումար է կապիտալ ծրագրերի իրականացման համար, ձեզ հուզող հարցերի լուծման հնարավորություն տալու համար: Մեզ մոտ փետրվարի 17-ի մինչ մարտի 3-ը առաջարկների ընդունման փուլ էր և մարտի 3- ին ամփոփելով ունեցել ենք 6 առաջարկ, որոնց հիմա կծանոթանանք:Որոշակի դիտարկումներ դրանց վերաբերյալ ունեցել ենք հանձնաժողովի նիստում,ամեն դեպքում որոշել ենք, որ 6 հայտերն էլ տեղափոխվում են քվերակության փուլ որովհետև բավաարում են կառավարության կողմից սահմանված չափորոշիչներին, ունեինք միևնույն ոլորտին առնչվող նմանատիպ հայտեր, որոնք հանձնաժողովը իրավասու է միավորելու և ներկայացնելու որպես մեկ հայտ. դա վերաբերում է թափառող շների վերաբերյալ հայտին: Առաջինը ստացել ենք Գալյա Հայրապետյանի շների կացարանի վերաբերյալ հայտը,խնդրում եմ ներկայացրեք:

**Գալյա Հայրապետյան**

Չնայած նրան, որ այս հարցը շատ է շահարկվում է,որպոսզի մեր քաղաք էլ ավելի ապահով լինի,հանգիստ դուրս գանք քաղաք,որոշեցինք մեր թիմով կառուցենք ապաստարան, որը կվերաբերվի ոչ միայն թափառող շներին, որովհետև շատ տերեր իրենց շներին դուրս են անում և նրանք ստանում են թափառող շան կարգավիճակ:Մեր ապաստարանի շրջանականերում մենք կարող ենք այդ շներին որդեգրության կարգով վերցնել մեր հոգածության ներքո:Սա զարգացող ծրագիր է:

**Լենա Մխիթարյան**

Ասեմ, քանի որ բոլոր ծրագրերը կապիտալ ծրագրեր են և իրականում շարունակականություն պիտի չենթադրեն,բայց քանի որ հիմնախնդիր է քաղաքի համար մենք այս 3 հայտերն էլ ընդունել ենք ու շարունակականությունը առավելագույն քվե ստանալու դեպքում կապահովվի համայնքի բյուջեի հաշվին:Շնորհակալություն:

**Կանանց իրավունքների տուն հիմնադիր**

**Կարինե Դավթյան**

Ողջույն, շնորհակալություն:Մեր գաղափարը ներառում է 2կոմպոնենտ, առաջինը՝ մշակութային փառատոն, որը կունենա լայնածավալ տարածում, նաև կունենանք Գյումրին մենք ենք հեշտեգով տաղավար, որտեղ կնկարվեն մարդիկ տարբեր համայնքներից, կմիավորվեն: Մարդու իրավունքների փառատոն, ինչի, որովհետև նպատակ ունենք ռեբրենդինգ անենք նաև Գյումրին, որպես Գյումրին կարևորում է իր քաղաքացու իրավունքներն ու արժանապատիվ կյանքը:

2-րդ կոմպոնենտը հեծանվուղու ստեղծումն է Գյումրիում: Լիովին իրատեսական է, 500-700մետր երկարությամբ, որը կներառի սպորտ հրապարակը, մանակական հրապարակը և կունենա ելք դեպի Խանջյան և Չայկովսկի փողոցներ, բացի դրանից կկազմակերպվեն հեծանվային փառատոններ, տարբեր հանդիպումներ և կթանի առողջ ապրելակերպը: Այն նաև կթոթափի փողոցների բեռնվածությունը՝ հաշվի առնելով մեքենաների շատությունը:

**Լենա Մխիթարյան**

Այս հայտի հետ կապված Տարածքայինի դիտարկումը նշեմ, քանի որ իրենից ենթադրում է սուբվենցիա կառավարության կողմից տրվող և դրանք ենթակառուցվածքների զարգացմանն են ուղղված ու կապիտալ ծրագրեր են ներկայացնում այսինքն ձեր հայտի առաջին բաղադրիչը այս մասով չի բավարարում և մենք ձեր թույլտվությամբ պիտի խմբագրենք և թողնենք միայն հեծանվուղու կառուցումը եթե դեմ չեք այդ ֆորմատով խմբագրենք ու առաջ կտանենք:

**Աղունիկ Երանոսյան**

Բարև ձեզ, շների ապաստարանի ստեղծում և վերահսկողություն քաղաքումն անհրաժեշտ է նրանով, որ ստեղծվի անվտանգ պայմաններ շների համար, ստանան պատվաստումներ, քանի որ վերջին տարիներին քաղաքում շատ են թափառող շներ, որոնք վտանգ են ներկայացնում բնակչության և երեխաների համար, այս խնդիրը պայմանավորված է ինչպես համապատասխան վերահսկողության մեխանիզմների բացակայությամբ այնպես էլ անտեր կենդանիների կառավարման արդյունավետ ծրագրերի պակասով: Այս առաջարկի նպատակն է ստեղծել համակարգված լուծում, ստեղծել անվտանգ և վերահսկվող միջավայր ինչպես բնակչության, այնպես էլ կենդանիների համար:Նախատեսվում է շների հավաքագրման, խնամքի, բուժօգնության և սանիտարական միջոառումների իրականացում օրենքի շրջանականերում:

**Լենա Մխիթարյան**

Եթե հարցեր չունեք, անցնենք հաջորդ հայտնին, որը էլի թափառող տնային կենդանիներին վերաբերող է:

**Երանուհի Սողոյան**

**Մարիանա Ջուհարյան**

Բարև ձեզ,անցյալ տարի հայտ ներկայացրել եմ ընտանի կենդանիների համար զբոսայգու կառուցման վերաբերյալ, որը զբաղեցրեց 4-րդ տեղը եթե չեմ սխալվում: Մենք ծրագրում ընդգրկել ենք ընդհանրապես թափառող կենդանիների և ընտանի կենդանիների կյանքի որակի բարելավման ծրագիր ենք ներկայացրել: Այսինքն ուսումնասիրություն և հետազոտություն, և անցած տարված ծրագիրը նորից առաջարկում ենք, քանի որ այս պահին Երևանում արդեն կան մի քանի այդպիսի զբոսայգիներ և շատ դրական են նայվում: Թափառող կենդանիների խնդիրը մենք միայն ստերջացմամբ չենք կարող լուծել, և սովարաբար այսպիսի գլոբալ խնդիրների լուծումը սկսվում է տվյալների բանկի ստեղծումով այսինքն ուսումնասիրության հետազոտական փուլերով, մնացյալ բոլոր կոմպոնենտներով:Ստերջացումը առանց հետազոտության բերում է կարճատև արդյունքի,այդ պահին երևում է,բայց ինքը նորից շարունակվելու է:Քարտեզագրում ապահովել քաղաքի արու, էգ շների և կատուների, որ ճիշտ կատարվի:

**Հարց**

**Արթուր Ստեփանյան**

Հետազոտություն արել ե՞ք,թե նոր պիտի արվի:

**Պատասխան**

**Երանուհի Սողոյան**

**Մարիանա Ջուհարյան**

Ոչ, դեռ չենք արել,մենք առաջարկել ենք, դա ծախսատար է, որովհետև պիտի աշխատի թիմ, մեքենա պիտի շրջի, կամավորների օգնությամբ միգուցե, սա շատ կարևոր է:

**Հարց**

**Արթուր Ստեփանյան**

Եթե ուսումնասիրությունից հետո պարզվի, որ ունենք 7000 շուն օրինակ և գումարը չի բավականացնում:Ի՞նչ անել և ի՞նչ գումարի մասին է խոսքը

**Պատասխան**

**Երանուհի Սողոյան**

**Մարիանա Ջուհարյան**

20 միլիոն,Գյումրու համայնքապետարանը պիտի մրցույթ հայտարարի: Դուք հիմա անում եք անիմաստ ստերջացում, առանց հետազոտության, ինչ շուն, որ բռնեցին անում են: Ընտանի կենդանիների հաշվառում, որը մտնում է ՏԻՄ-ի պարտականությունների մեջ: Սա համալիր ծրագիր է մեր առաջարկածը: Համայնքը պիտի սիմվոլիկ գումար նաև սահմանի, այն ընտանիքների համար, ովքեր կենդանիներ են պահում:Սա ամրագրված է, գործառույթներից մեկն է, ուղղակի չի կիրառվում:Պարտադիր է որդեգրման հարցը, որը ակտիվ կիրառում է այս մոդելը Ռուսաստանում, քանզի կացարանը հավերժ չէ:

**Լենա Մխիթարյան**

Որպեսզի այս քննարկումը արդյունավետ լինի, պարտադիր հրավիրելու ենք առանձին հանդիպում-քննարկում, քանի որ ամեն դեպքում միավորելու ենք հայտերը,:

**Գյումրու Շախմատի մանկապատանեկան մարզադպրոց ՀՈԱԿ-ի տնօրենի ժ/պ**

**Մարինե Գևորգյան**

Հարգելի ներկաներ, այսօր ես ներկայացնելու եմ մի նախաձեռնություն, որը կփոխի Գյումրիի կրթական-մարզական միջավայրը:Մենք չենք խոսում պարզապես վերանորոգման կամ բարելավման մասին, մենք խոսում ենք կառուցելու նոր ապագա՝ մեր տաղանդավոր երիտասարդների համար:Գյումրին ունի մեծ պոտենցիալ,սակայն մենք բոլորս գիտենք, որ միայն տաղանդը բավարար չէ, պայմանները, միջավայրը, հնարավորությունները որոշում են մեր երիտասարդները կմնան կշենացնեն մեր քաղաքը, թե՞ կլքեն այն: Ժամանկն է Գյումրին դարձնել ոչ միայն մշակութային, այլ նաև կրթական ու մարզական կենտրոն: Մենք առաջարկում ենք Գյումրու Շախմատի մանակապատանեկան մարզադպրոցի վերափոխումը բազմաֆունկցիոնալ մարզակրթական կենտրոնի,որը կդառնա հնարավորությունների նոր հարթակ: Այստեղ կզարգանա նաև ֆիզիկական պատրաստվածությունը, կրթական նախաձեռնություններ, համայնքային կա: Մենք խոսում ենք քաղաքի ապագայի մասին: Ծրագրի իրականացման արդյունքում Գյումրու երիտասարդությունը կունենա կրթվելու և մարզվելու հարմարավետ միջազգային չափանիշներին համապատասխան միջավայր, կդառնա քաղաքը միջազգային ու հանրապետական մրցաշարերի կենտրոն ինչը կբարձրացնի մեր տեսանելիությունը աշխարհում:Կստեղծվեն լրացուցիչ ֆինանսական աղբյուրներ, որոնք կնպաստեն համայնքի հետագա զարգացմանը:Մենք առաջարկում ենք ներդրում ապագայի մեջ՝ քաղաքի զարգացման ուղղությամբ:

**Հարց**

**Արթուր Ստեփանյան**

Հիմնադիրը Գյումրու համայնքապետարանն է, ո՞նց կարող ենք շախմատի դպրոցը վերածել մարզահամալիրի, դրա նպատակահարմարությունը չեմ տեսնում:

**Գյումրու Շախմատի մանկապատանեկան մարզադպրոց ՀՈԱԿ-ի տնօրենի ժ/պ**

**Մարինե Գևորգյան**

Մենք մարզադպրոցը չենք փոխում, այլ նկուղային հատվածը օգտագործելու ենք որպես ֆիթնես ակումբ և հյուրատուն:

**Նկատառում**

**Արթուր Ստեփանյան**

Դուք ներկայացնում եք բիզնես ծրագիր, որը չենք կարող կիրառել ՀՈԱԿ-ի նկատմամբ և չունենք ավագանի, որին կներկայացնենք ֆիթնես ակումբի վերաբերյալ նախագիծ:Նաև եթե մտածում եք 6-ից հետ ֆիթնես ակումբը տալ վարձակալությամբ, դա ևս ավագանին է որոշում:

**Գյումրու Շախմատի մանկապատանեկան մարզադպրոց ՀՈԱԿ-ի տնօրենի ժ/պ**

**Մարինե Գևորգյան**

Ես մեր կանոնադրությունը կներկայացնեմ, որտեղ տալիս է, որ ձեռնարկատիրական գործունեություն հնարավորություն է իրականացնել, որի շահառուն հենց համայնքապետարանն է: Ֆինանսական բոլոր միջոցները ուղղվելու են համայնքապետարան:

**Աստղիկ Սարգսյան**

**ՀՊՏՀ Գյումրու մասնաճյուղի ուսանողուհի**

Ողջունում եմ բոլորիդ և շնորհակալություն հայտնում, որ ուսանողի ձայնը լսելի է համայնքապետարանում: Ինքս ուսումնասիրում եմ համայնքային բյուջե և ծրագրային բյուջետավորում առարկաները և մտածեցի ինչ-որ հանրօգուտ առաջարկ ներկայացնել:Ներկայացրել եմ Հաղթանակի այգու բարեկարգումը: Հաղթանակի այգին հանդիսանում է քաղաքի պատմամշակութային և հանրային նշանակության կարևոր տարածք, որը երկար տարիներ ծառայել է բնակիչներին և զբոսաշրջիկներին:Այժմ այգին կանգնած է մի շարք խնդիրների առաջ, որոնք խոչընդոտում են դրա լիարժեք շահագործմանը: Մաշված ենթակառուցվածքներ և լուսավորություն, խնամքի և ոռոգման համակարգի բացակայություն, հասարակական պետքարանների բացակայությունը ստեղծում են անհարմարություններ այգու այցելուների համար:Ժամանցային վայրերի բացակայությունը: Ներդրումները կարող են զարգացնել համայնքային զբոսաշրջության զարգացմանը:

**Լենա Մխիթարյան**

Այն հայտերի համար, որոնք խմբագրման կարիք ունեն, առանձին օր կնշանակենք և մինչև ձեզ հետ չհամաձայնեցնենք քվեարկության հարթակ չենք տեղափոխի:

**Սերգեյ Իսրայելյան**

Գյումրի համայնքում մասնակցային բյուջետավորման գործընթացի վերաբերյալ հանրային բաց լսում-քննարկումը համարում ենք ավարտված:

Հանրային բաց լսմանը ներկա էին 17 անձինք:

**Գյումրու համայնքապետարանի**

**աշխատակազմի քարտուղարի ժ/պ ՝**

**Ս. ԻՍՐԱՅԵԼՅԱՆ**